29.11.2019

**Ftesë për “Shprehje Interesi” për huazim të fibrave të errët**

 **të rrjetit fiber optik të KOSTT-it**

Operatori i Sistemit të Transmisionit dhe Tregut të Kosovës – KOSTT sh.a. është kompani publike e cila merret me planifikim, zhvillim, mirëmbajtje dhe operim të Sistemit Transmetues të Energjisë Elektrike në Kosovë. Njëkohësisht, KOSTT ka ndërtuar një infrastrukturë fiber optike të planifikuar mirë dhe me një përhapje të gjerë, që shërben si mbështetje telekomunikuese në procesin e operimit me sistemin e transmetimin të energjisë elektrike.

Në përputhje me dispozitat e Nenit 16 të Ligjit Nr. 04/L-109 për Komunikimet Elektronike dhe Rregullores Nr.25 për Autorizimet e Përgjithëshme (*ref. ARKEP nr. prot.015/B/14*) dhe Vendimit Nr.581 (*ref. ARKEP nr. prot.002/B/15*), KOSTT tani është i regjistuar në Regjistrin e Ndërmarrjeve për ofrimin e rrjeteve dhe / ose shërbimeve publike të komunikimeve elektronike sipas Rexhimit të Autorizimit të Përgjithëshëm.

**FUSHËVEPRIMI:**

Në përputhje me politikat dhe rregulloret aktuale të telekomunikacionit, KOSTT planifikon të huazoj (me qira) fibrat e errët, të pashfrytëzuar, të rrjetit të tij ekzistues, në përputhje me specifikimet sipas rekomandimeve ITU-T.

Referuar në këtë, KOSTT fton Operatorët e Autorizuar për “Shprehje të interest” për shfrytëzimin e fibrave optike të KOSTT-it, të ofruara me qira, për zgjerimin e biznesit të tyre.

Palët e interesuara mund të dorëzojnë propozimet e tyre për Shprehje të Interesit në:

***KOSTT sh.a., Sektori i Telekomunikacionit, Rr. Isa Boletini nr. 39, 10000 Prishtinë.***

Në këtë adresë mund ti drejtoni edhe pyetjet teknike, të kërkoni informata dhe sqarime shtesë, si dhe në email : info@kostt.com ose telefon: +383 (0) 38 501 301 225. Informatat gjithashtu mund ti gjeni edhe në uebsajtin tone: [www.kostt.com](http://www.kostt.com) .